Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 292

11. évfolyam Évi óraszám: 74 óra Belépő tevékenységformák Közlekedési alapgyakorlatok: A tanulók billentyűzetet használnak, dokumentumot megnyitnak, mentenek, nyomtatnak, tabulálnak, betűtípust váltanak, választanak, keresnek, cserélnek. Hivatalos levelezésnél és az adminisztratív feladatok végzésénél gyakorlatban is alkalmazzák a tanultakat. Közlekedési alapgyakorlatok Témakörök Tartalmak Korszerű szövegszerkesztő program szövegbevitelhez és szövegformázáshoz szükséges alapfunkcióinak használata Belépési folyamat. Formátumbeállítások. Helyesírás-kezelő alkalmazása. Sablonfájl készítése a szövegszerkesztő mintapéldáinak felhasználásával. Körlevélkészítés. Objektumok csatolása. 2001/28/II. szám Témakörök Tartalmak A tízujjas vakírás elsajátítása A helyes test- és kéztartás kialakítása, az alapbillentyűk és a szóközbillentyű használatának megtanítása. Az alapsoron, a felső, az alsó és a számsoron lévő betűk megtanítása betűkapcsolatokkal, szó- és mondatgyakorlatokkal. A váltóbillentyűk helyes használatának megtanítása, begyakoroltatása tulajdonnevek, mondatok íratásával. A számok megtanítása betűkapcsolásokkal, számokat tartalmazó gyakorlatok, rövid mondatok íratásával. Az írásjelek megtanítása, begyakoroltatása célirányosan kialakított mondatok íratásával. Az írástechnika fejlesztése, a másolási készség megalapozása és megszilárdítása A betűbillentyűk módszeres átismétlése a feltételes reflexek megerősítése céljából. Szavak, sorok, mondatok és összefüggő szövegek másolása sortartással, ütemes írással. A továbbhaladás feltételei Közlekedési alapgyakorlatok: A tanulók gyakorolják a gyakorlati feladatok elvégzéséhez szükséges berendezések, eszközök használatát. Tudjanak billentyűzetet használni, dokumentumokat megnyitni, menteni, nyomtatni, tabulálni, betűtípust váltani, választani, keresni, cserélni. Tudjanak tíz perc alatt legalább 400 leütés terjedelmű, könnyen írható, összefüggő nyomtatott, ismeretlen szöveget másolni sortartással, tízujjas vakírással, javítószerkezet-használattal. Hibahatár: a leütésszámhoz viszonyított négy ezrelék. Tudjanak tíz perc alatt legalább 400 leütés terjedelmű, közepes nehézségű, összefüggő nyomtatott, ismeretlen szöveget másolni sortartással, tízujjas vakírással, javítószerkezet-használattal. Hibahatár: a leütésszámhoz viszonyított négy ezrelék.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes